Ègbè Bàntẹ́ Bàntẹ́  Ó di gbì ikú dé Ègbè Bàntẹ́. Bí bàntẹ́ tí dáké orin, ni ọmọdé yìí fò sánlẹ̀ ó sì kú. Nígbà tí àwọn òbí ọmọ yìí retí rè tí wọn kò ríi ni àwọn náà bá gbéra ó di oko. Nígbà tí wọ́n dé oko, wọ́n rí òkú ọmọ wọn nílè àti bàntẹ́ tí ọmọ padà wá mú lóko. Bí àwọn òbí ọmọ yìí ti gbée nílè tí wọ́n sì tún nawọ́ láti mú bàntẹ́, ìyàlẹ́nu ni ó jé fún wọn pé orin ni bàntẹ́ fi dá wọn lóhùn bíi ti àkókò. Bí bàntẹ́ tí parí orin rè ni àwọn òbí ọmọdé yìí náà fò sánlẹ̀ tí wọ́n kú. Lẹ́hìn èyí ni àwọn aládùúgbò náà wá sí oko ṣùgbọ́n bákan náà ni. Ìròyìn wá kàn dé ọ̀dọ̀ ọba ìlú. Ọba pàṣẹ pé kí ọ̀sanyìn ẹlẹ́sẹ̀ mẹ́wàá ó lọ mú bàntẹ́. Ọ̀sanyìn ẹlẹ́sẹ̀ mẹ́wàá náà lọ ṣùgbọ́n òun náà kú sí oko. Gbogbo àwọn ọ̀sanyìn ọba náà ni wọ́n lọ tí àwọn náà sì kú sí oko. Nígbà tí ó pẹ́,ọ̀sanyìn ẹlẹ́sẹ̀ kan yọjú síta, ó sọ pé òun yóò mú bàntẹ́ wá sí ilé. Gbogbo ènìyàn bẹ̀rẹ̀ sí fi ṣe yẹ̀yẹ́ pé ohun tí ẹlẹ́sẹ̀ mẹ́wàá kò rí mú wálé ni ẹlẹ́sẹ̀ kan fẹ́ dánwò. Wọ́n tún sọ pé "ibi tí èfúùfù ti ń gbé kẹ̀tẹ̀pẹ̀ Ogi tí èlùbọ́ ni òun yóò ṣe ọmọ ìta". Ọba sọ fún àwọn ènìyàn kí wọ́n fi Ọ̀sanyìn ẹlẹ́sẹ̀ kan sílè kí ó gbìyànjú kí ó pa itú ọwọ́ rẹ. Ọ̀sanyìn ẹlẹ́sẹ̀ kan lọ sí oko, ó pa itú ọwọ́ rè ó sì mú bàntẹ́ wá sí ilé. Ìtàn yìí kó wa wípé kò yẹ kí á máa f'ojú tẹ́ńbẹ́lú ẹnikẹ́ni nítorí ẹ̀dá kò láròpin.. Mo lérò wípé ẹ gbádùn Àlọ́ yìí. Ẹsẹ́ púpọ̀. 
Egbe Bante Bante  O di gbi iku de Egbe Bante. Bi bante ti dake orin, ni omode yii fo sanle o si ku. Nigba ti awon obi omo yii reti re ti won ko rii ni awon naa ba gbera o di oko. Nigba ti won de oko, won ri oku omo won nile ati bante ti omo pada wa mu loko. Bi awon obi omo yii ti gbee nile ti won si tun nawo lati mu bante, iyalenu ni o je fun won pe orin ni bante fi da won lohun bii ti akoko. Bi bante ti pari orin re ni awon obi omode yii naa fo sanle ti won ku. Lehin eyi ni awon aladuugbo naa wa si oko sugbon bakan naa ni. Iroyin wa kan de odo oba ilu. Oba pase pe ki osanyin elese mewaa o lo mu bante. Osanyin elese mewaa naa lo sugbon oun naa ku si oko. Gbogbo awon osanyin oba naa ni won lo ti awon naa si ku si oko. Nigba ti o pe,osanyin elese kan yoju sita, o so pe oun yoo mu bante wa si ile. Gbogbo eniyan bere si fi se yeye pe ohun ti elese mewaa ko ri mu wale ni elese kan fe danwo. Won tun so pe "ibi ti efuufu ti n gbe ketepe Ogi ti elubo ni oun yoo se omo ita". Oba so fun awon eniyan ki won fi Osanyin elese kan sile ki o gbiyanju ki o pa itu owo re. Osanyin elese kan lo si oko, o pa itu owo re o si mu bante wa si ile. Itan yii ko wa wipe ko ye ki a maa f'oju tenbelu enikeni nitori eda ko laropin.. Mo lero wipe e gbadun Alo yii. Ese pupo. 